laion/Wikipedia-Exotic huggingface dataset:
אורתופדיה

אורתופדיה או לעיתים: כירורגיה אורתופדית היא תחום ברפואה העוסק במחלות, ליקויים ופגיעות טראומה של מערכת העצמות והשרירים בגוף האדם. האורתופדיה עוסקת, בין השאר, בשברים ובנקעים, בזיהומים ובדלקות של העצמות והשרירים, במחלות אחרות של השלד והשרירים (כגון רככת), בפיזיותרפיה ובבעיות יציבה, עמידה והליכה (עקמת של עמוד השדרה, למשל). האורתופדיה אינה עוסקת במחלות מח עצם (לוקמיה, למשל) ובמחלות נוירולוגיות המשפיעות על השרירים (ניוון שרירים, למשל). ניקולה אנדרי (Nicolas Andry) טבע בצרפתית את המילה orthopédie, ממילים ביוונית עתיקה: ὀρθός (אוֹרְתוֹס: "ישר") ו-παιδίον (פָּדִיאוֹן: "ילד" או "ילדים"), ופרסם ספר באותו שם (בצרפתית: L'orthopédie, ou, L'art de prevenir et de corriger dans les enfans les difformités du corps, בעברית: "אורתופדיה: או אמנות התיקון ומניעת עיוותים בילדים) בשנת 1741. אמנם משמעות השם מרמזת כי התחום פותח בתחילה תוך התייחסות לילדים, אולם הפרקטיקה האורתופדית החלה עם הזמן לכלול תיקון של עיוותי עמוד השדרה והעצם בכל שלבי החיים. בלשון היום-יום משמש המונח אורתופדי לציון אביזר אשר לכאורה מותאם באופן מיוחד לגוף האדם ולכן גורם ללחצים, כאבים או חוסר-נעימות בצורה פחותה. המונח מוצמד בדרך כלל לנעליים, תיקי גב, כיסאות או מזרנים. בהיעדר תקינה מחייבת, כינוי מוצר כ"אורתופדי" נועד לרוב לצרכים שיווקיים ואינו בהכרח מעיד על יתרון ממשי. האורתופדיה היא התמחות רשמית ברפואה. בישראל תוכנית ההתמחות נקבעת על ידי המועצה המדעית של ההסתדרות הרפואית בישראל ולאחר עמידה בה מקבל הרופא תעודת מומחה ממשרד הבריאות. כדי להיות אורתופד בישראל יש ללמוד רפואה במשך שבע שנים ולאחר מכן להתמחות באורתופדיה במשך שש שנים. לאחר סיום ההתמחות, חלק מהמומחים באורתופדיה ממשיכים להתמחות כשנתיים נוספות באחד מתת-המקצועות של האורתופדיה כגון כירורגיה של עמוד השדרה, כירורגיה של כף יד, החלפות מפרקים, ארתרוסקופיות ופגיעות ספורט, אורתופדית ילדים, טראומה או אורתופדיה אונקולוגית. בארצות הברית מוערך כי בשנת 2006 היו האורתופדים בין 3% ל-4% מכלל הרופאים במדינה. אבחון אורתופדי מבוסס על בדיקה פיזית של האזור הפגוע ועל אמצעי דימות. בהתאם לאבחנה ממליץ האורתופד על הטיפול המתאים, ועל שימוש של המטופל בסוגים שונים של מדרסים אורתופדים או אביזרים אורתופדים שונים. יש מגוון רחב של מוצרים אורתופדים. ואביזרים אורתופדים כגון: אורתופדיה, באתר אנציקלופדיה בריטניקה (באנגלית) אורתופדיה, דף שער בספרייה הלאומית Nicolas Andry de Bois-Regard (1980). Orthopædia, Or, The Art of Correcting and Preventing Deformities in Children. Classics of Medicine Library. היאלי יעקבי־הנדלסמן, מזרן אורתופדי? אין דבר כזה, באתר ישראל היום, 28 בדצמבר 2014 כירורגיה אורתופדית, באתר המתמחים של ההסתדרות הרפואית בישראל ערך זה הוא קצרמר בנושא רפואה. אתם מוזמנים לתרום לוויקיפדיה ולהרחיב אותו. הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
עדאל קדר

הרב עדאל אברהם קדר (נולד בכ"ו באלול ה'תשמ"א) הוא רב וסופר חסיד חב"ד, הכותב ומוציא לאור של סדרת ספרי ההלכה "שו"ת היכל שלמה". נולד במבשרת ציון למירה קדר ולרב שמואל אליקים קדר, ולמד בתלמוד תורה מורשה, ישיבת ירושלים לצעירים ובישיבת מרכז הרב. בשנת תשס"ב נישא להילה, בתו של עורך הדין בנימין טאוב, ולמד בכולל מר"ץ. בעקבות חמיו נחשף לרבי מלובביץ' ולתורתו ותוך זמן קצר הפך לחסיד חב"ד. אביו כתב והוציא לאור את סדרת הספרים שו"ת היכל שלמה המכילה תשובות לשאלות שנשאלו בבחינות ההסמכה של הרבנות הראשית וסיכום החומר הנדרש לבחינות. לאחר פטירת אביו המשיך את מפעל הכתיבה וההוצאה לאור של הספרים. המשך המפעל כולל כתיבה על נושאים חדשים שאביו לא כתב עליהם, כמו חופה וקידושין, מילה וגרות ועוד. כמו כן, הוצאת מהדורות משופרות ומעודכנות על כלל הנושאים, כמו שבת, ונידה. בעקבות התקרבותו לחסידות חב"ד, הוסיף בחלק מהספרים מבוא או נספח המבאר את הנושא המרכזי שבספר כפי שהוא מואר באורה של תורת החסידות על פי תורתו של הרבי. קדר מתגורר בשכונת גילה שבירושלים ולו שבעה ילדים. גיסו, הוא הרב אור חיים טאוב, רב קהילת נהורא ברמת גן ומנהל מחלקות עירובין ומקוואות ברבנות רמת גן. גיא קנטור, "משיח בהיכל שלמה", שבועון בית משיח גיליון 926 עמ' 28–32 "שו"ת היכל שלמה" באתר הספרייה הלאומית ראיון על "למען ילמדו" באתר חב"ד אינפו ראיון בעיתון בית חב"ד
גורגופוטמוס (נהר)

גורגופוטמוס (ביוונית: Γοργοπόταμος, "הנהר הגועש") הוא נהר בחלק הדרומי של פתיוטיס, מרכז יוון. קרוב לגבול עם פוקיס. בנהר חי הדג Pungitius hellenicus(אנ'). לדברי הפילוסוף הקדום הרודוטוס, בימי קדם הנהר נקרא הנהר "דיירה". נתיב הנהר עובר 4 ק"מ מצפון ל-פאביליאני וממערב להרי קומאריסטי. הנהר זורם דרך עמק מיוער ותלול. הנהר עובר מתחת לקו הרכבת אתונה–סלוניקי ודרך הכפר גורגופוטמוס, משם הוא נכנס למישורים. מתחבר לנהר ספרכיוס ליד ידרומליס, כ-5 ק"מ דרום מערבית ללאמיה. גשר הרכבת מעל הנהר התפרסם במלחמת העולם השנייה כמטרה לאחד ממבצעי החבלה הגדולים ביותר במלחמה – "מבצע הרלינג". ב-25 בנובמבר 1942, פוצץ הגשר על ידי כוח בריטי ופרטיזנים יוונים במטרה לנתק את קו האספקה שהועברה בין אתונה לסלוניקי (בעיקר עבור קורפוס אפריקה). הפיצוץ השמיד שניים מתוך ששת מזחי הגשר. בעקבות החבלה תנועת הרכבות נעצרה ל-6 שבועות. גדוד מהנדסי הרכבת ה-IV, מחטיבת מהנדסי הרכבת של הצבא המלכותי האיטלקי, שיקמו את הגשר ב-19 יום, המזחים ההרוסים הוחלפו בקורות פלדה שעדיין קיימות. מאז המלחמה, האזור סביב הגשר משמש כאנדרטה. המהנדס שתכנן ובנה את הגשר המקורי היה מהגר איטלקי בשם אגוסטינו טקוני, שהשתמש באותה תקופה בהנדסה חכמה תוך שימוש בחלקים ייחודיים שהקשו על שיקום הגשר. הכוחות הבריטיים בחרו לפוצץ את הגשר הזה מכיוון שכוח האבטחה היה קטן מהכוח התוקף. הגישה, הרתק והנסיגה היו טובים ביעד זה. Pawelek, Peter. "Operation Harling: Destruction of the Gorgopotamos Rail Bridge, 1942". Combatsim.com. Franzosi, Pier Giorgio (1991). L'Arma del Genio. Rome: Esercito Italiano - Rivista Militare. p. 224. ערך זה הוא קצרמר בנושא גאוגרפיה של יוון ובנושא נהרות ונחלים. אתם מוזמנים לתרום לוויקיפדיה ולהרחיב אותו.
עקיל אבן אבי טאלב

עקיל אבן אבי טאלב (בערבית: عَقِيل ٱبْن أَبِي طَالِب) היה אחד מהצחאבה, אחיו של עלי בן אבי טאלב ובן דודו של הנביא מוחמד. אביו של עקיל היה אבו טאלב בן עבד אל-מוטליב אבן האשם בן עבד מנאף. אמו הייתה פאטמה בנת אסד בן האשם בן עבד מנאף. אום סעיד ראבטה בנת עמרו בן יזיד בן מדלג'. אום אל-בנין בנת א-ת'ע'ר בן אל-הסאר בן כעב. פאטמה בנת עתבה בן רביעה בן עבד שמס בן עבד מנאף. יזיד, סעיד, ג'עפר אל-אכּבר, אבו סעיד אל-אחוול, מסלם, עבד אללה אל-אכּבר, עבד אללה אל-אווסט, עבד אללה אל-אסע'ר, עבד א-רחמן, אחמד, אל-פדל, מעין, אל-חכּם, עקיל, עון, עבד מנאף, ג'עפר אל-אסע'ר, חמזה, עת'מאן, מוחמד, עיסא, עלי. אום האני, רמלה, זינב, פאטמה, זינב א-סע'רא, אום לקמאן, אסמאא, אום אל-קאסם, אום א-נעמאן, אום עבדאללה, עקילה. ג'עפר א-צאדק אסמאעיל אבן ג'עפר Letter 36: To his brother 'Aqil ibn Abi Talib, Al-Islam.org, ‏2013-02-03 (באנגלית) Aqeel_ibn_Abi_Talib, wikimili Aqeel ibn Abi Talib, frontend Muhammad ibn Umar al-Waqidi, תרגום: Faizer, R, The Life of Muhammad, London & New York: Routledge, 2011, עמ' 450 SahabaAqil b Abi TalibPersonal InformationFull Name 'Aqil b Abi Talib b 'Abd al-MuttalibTeknonym Abu YazidLineage Banu HashimWell-Known Relatives The Prophet, Imam Ali, Abu TalibBirth 10 years after 'Am al-FilMuhajir/Ansar MuhajirPlaceof Residence Mecca, Medina, Kufa, Aqil b. Abi Talib, WikiShia (באנגלית)
טוביה מרגלית

טוביה מרגלית (25 במרץ 1941, כ"ו באדר ה'תש"א, ארץ ישראל – 4 ביוני 2020, י"ב בסיוון ה'תש"ף) היה קצין בדרגת תת-אלוף בצה"ל. שירת בחיל חימוש (לימים חיל הטכנולוגיה והאחזקה) בשלל תפקידים עד להיותו מפקד החיל – קחש"ר – בדרגת תת-אלוף. לאחר שירותו פנה לתחום העסקי במגוון תעשיות בתחום הביטחוני. טוביה נולד בכ"ו באדר תש"א (25 במרס, 1941), בארץ ישראל וגדל בנעוריו בתל אביב. למד בבית הספר דתי, בבית ספר "תחכמוני". בהיותו בן שש פרצה מלחמת השחרור. בכיתה ד' הצטרף לתנועת הצופים הדתיים (שבט העדה) שפעלה בבית ספרו. בתנועת הנוער הכיר את עליזה, אשתו לעתיד. בהמשך, למד בתיכון דתי "תיכון ב'" ברחוב צייטלין בתל אביב, אשר כונה "תיכון צייטלין"; ובמשך כמעט כל שנות התיכון נותר מרכז הכובד החברתי שלו בצופים, כמדריך. בתום לימודיו בתיכון, התחיל מרגלית את מסלול לימודי העתודה האקדמית. במסגרת העתודה למד בטכניון לתואר בהנדסת מכונות. נכנס לחיל החימוש בתפקיד זוטר של מהנדס מכונות, מהנדס תכנון, בדרגת סמל. את תפקידי הקצונה התחיל כקצין טכני במפקדת קחש"ר, עיקר התמחותו היה בנשק כבד. לאחר מכן מונה לראש ענף נשק, בדרגת סגן-אלוף. מתוקף תפקידו זה היה אחראי על כל תחום הנשק הקל והכבד ועל תחומים נוספים הקשורים בעקיפין לנשק, כמו אמצעֵי כינון ותצפית. בהמשך מונה למפקד יחידת בחינה, שאחראית על בדיקת הציוד שצה"ל רכש לחיל היבשה הן מהתעשייה המקומית, הן מהתעשייה בחוץ לארץ והן מצבאות זרים, ועל הבטחת האיכות. לאחר מכן הועלה לדרגת אלוף-משנה ומונה לעוזר קחש"ר. במש"א (מרכז שיקום ואחזקה) פיקד על מפעל שבנה את טנק המרכבה ועסק בשיקום של טנקים אחרים, על מפעלים של מערכות אלקטרואופטיות ושל נשק כבד. עבד בצוות תחת פיקודו של האלוף ישראל טל - טליק, בתכנון ופיתוח טנק המרכבה. בזמנו הגיע מש"א לשיא פריחתו והעסיק שלושת אלפים עובדים, רובם אזרחים. במהלך שירותו כמפקד מש"א פרצה מלחמת לבנון הראשונה. המפעל, לפחות בחלקו, נשאר לעבוד בשבת בהיתר. ב-1983 מונה לקצין חימוש ראשי והועלה לדרגת תת-אלוף - חובש הכיפה הראשון בצה"ל. ב-1985 פרש מצה"ל לאחר שלא הסכים עם החלטת הרמטכ"ל להעביר את חיל החימוש לפיקודו של ראש אגף אפסנאות (אג"א). לאחר השחרור כיהן בתפקיד ראש העמותה של חיל החימוש, במסגרת תפקידו הקים את אתר ההנצחה של החיל בנתניה. כמו כן, היה שותף בחברת "פלמר", אשר נותנת שיירותי ייעוץ והנדסה לתעשיית הגומי. בשנות ה-2000, פלמר רכשה את חברת תגל ביקנעם, ובה כיהן בתפקיד יושב ראש מועצת דירקטוריון פעיל. כשהיה בן 79 נפטר טוביה מרגלית ממחלה קשה. השאיר אחריו את עליזה, רעייתו, את ארבעת ילדיהם ונכדים. תא"ל טוביה מרגלית, באתר האינטרנט של עמותת חיל הטכנולוגיה והאחזקה ריאיון עם תא"ל טוביה מרגלית, מאת בנו, סא"ל ליעד מרגלית, באתר האינטרנט של עמותת חיל הטכנולוגיה והאחזקה, 11 בינואר 2016 אתר ההנצחה לחללי חיל החימוש, באתר "יזכור" של משרד הביטחון אתר לזכר האזרחים חללי פעולות האיבה טקס אזכרה נערך לחללי אסון משאית הספארי, באתר ערוץ 7, 3 באפריל 2005
10 אחוז

10 אחוז (בצרפתית: Dix pour cent) היא סדרת טלוויזיה צרפתית, ששודרה בערוץ "France 2" מ-14 באוקטובר 2015 עד 4 בנובמבר 2020, וכללה ארבע עונות. הסדרה עוסקת בארבעה סוכני שחקנים הנאבקים לשרוד ולשמור על מקום עבודתם בסוכנות ASK, המתמחה בייצוג בשחקנים, לאחר שמייסד הסוכנות נפטר. עלילת הסדרה מיטיבה לתאר את התככים ומשחקי הכוחות שמתנהלים מאחורי הקלעים של הסוכנות ושל עולם השחקנים. הסדרה שודרה בערוץ "Ici ARTV" בקנדה, בערוץ "RTS 1" בשווייץ והיא זמינה ברחבי העולם בשירות הזרמת המדיה של נטפליקס, למעט בספרד, גרמניה ופורטוגל. גיבורי הסדרה הם אנדריאה, מתיאס, גבריאל וארלט – ארבעה סוכנים העובדים בסוכנות לייצוג השחקנים והכישרונות ASK (בצרפתית: Agence Samuel Kerr; על שם מייסד הסוכנות ובעליה). הארבעה מצליחים לשלב במיומנות את האמנות והעסקים, אך מנגד, חייהם הפרטיים והמקצועיים מתנגשים זה בזה. בעודם נאבקים להציל את הסוכנות שלהם לאחר מותו הפתאומי של מייסדה, ארבעת הסוכנים לוקחים את הצופים אל מאחורי הקלעים של עולם השחקנים על מורכבויותיו. שחקנים רבים הופיעו בסדרה בתפקיד עצמם, וברוב המקרים הופיעו רק בפרק אחד: בשנת 2020, עלה לשידור רימייק טורקי לסדרה בשם "Menajerimi Ara" (בתרגום חופשי מטורקית: תתקשרו לסוכן שלי; בדומה לשם הסדרה האנגלי: " Call My Agent!"). ברימייק הטורקי, הוסר כל אזכור להומוסקסואליות של הדמויות. ערך מורחב – 10 אחוז (סדרת טלוויזיה בריטית) במאי 2021 נודע שצילומי הרימייק הבריטי החלו במרכז לונדון, בהפקת החברות "אולפני ברון" (אנ') ו"סרטי הדליין" (אנ'). בדומה לרימייק הטורקי, שם הסדרה יהיה כשמה האנגלי של הסדרה המקורית: "Call My Agent!". "פריים וידאו" רכשה את זכויות ההפצה בממלכה המאוחדת ובאירלנד. את הסדרה מפיק ג'ון מורטון (אנ'), אשר גם כותב ומביים את שני הפרקים הראשונים. לצוות השחקנים של הסדרה לוהקו לידיה לנארד (אנ'), ג'ק דוונפורט, ג'ים ברודבנט, מגי סטיד, פראסאנה פואנאראג'ה, הארי טרוואלדווין והיפטו קוואסם. הסדרה תכלול הופעות קמע של קלי מקדונלד והלנה בונהם קרטר. "10 אחוז", במסד הנתונים הקולנועיים IMDb (באנגלית) "10 אחוז", באתר נטפליקס "10 אחוז", באתר Rotten Tomatoes (באנגלית) "10 אחוז", במסד הנתונים הקולנועיים KinoPoisk (ברוסית) מאשה צור-גלוזמן, "10 אחוז": דברים שהוליווד לא מרשה לעצמה להגיד, באתר הארץ, 20 בנובמבר 2017 אבנר שביט‏, אם עוד לא צפיתם בסדרה הנפלאה הזו בנטפליקס, לא ברור למה אתם מחכים, באתר וואלה, 15 בינואר 2021 אמיר קמינר, "אנחנו גאים שיש ל'10 אחוז' מעריצים בישראל, ההצלחה היא הפתעה גדולה", באתר ynet, 20 בינואר 2021 ניר וולף, הסדרה שמשאירה אבק ל"אמילי בפריז", באתר ישראל היום, 24 בינואר 2021 DIX POUR CENT SAISON 5 : DATE DE SORTIE, CASTING, INTRIGUE... TOUT CE QUE L'ON SAIT DÉJÀ, CNEWS, 15 avril 2021, "« Dans la série turque, on a enlevé l'homosexualité et on a mis des voiles », a déploré Dominique Besnehard." Grater, Tom (May 21, 2021). Amazon Lands ‘Call My Agent!’ Brit Remake For UK & Ireland; Kelly Macdonald, Helena Bonham Carter To Make Cameos. Deadline Hollywood. Retrieved May 21, 2021 Wiseman, Andreas &andreeva, Nellie (May 6, 2021). ‘Call My Agent!’ UK Remake: Lydia Leonard, Jack Davenport, Jim Broadbent Among Cast; Series Details Revealed Ahead Of Shoot. Deadline Hollywood. Retrieved may 21, 2021
Internet Engineering Task Force

Internet Engineering Task Force (בראשי תיבות: IETF; בתרגום חופשי: כוח המשימה ההנדסי של האינטרנט), הוא הגוף הממליץ על תקנים שמשמשים להפעלת האינטרנט. תקנים אלו מתפרסמים במסמכי RFC (קיצור של Request For Comments). בזכות תקנים אלו יכול מחשב מתוצרת חברה אחת להתרבות עם מחשב מתוצרת חברה אחרת, ולהעביר מידע שיהיה מובן למגוון תוכנות. ה-IETF יצר את התקנים הבסיסיים ביותר באינטרנט, שמאפשרים חיבור מחשבים אחד לשני (TCP/IP, PPP, DNS ועוד) וכן תקנים שמאפשרים שירותים שונים כגון דואר אלקטרוני (MIME, POP3, IMAP4, SMTP), צפייה במדיה חיה (RTP), הורדת קבצים ומולטימדיה (FTP, HTTP) ועוד. למרות זאת, השירות הכי פופולרי באינטרנט, אתרי האינטרנט או ה-World Wide Web, לא מתוקנן על ידי ה-IETF אלא על ידי World Wide Web Consortium. תחילתו של ה-IETF בקבוצה של אקדמאים מאוניברסיטאות אמריקאיות שהתבקשו על ידי משרד ההגנה האמריקאי לפתח רשת מחשבים חסינה לחיבור מוסדות האקדמיה והממשל בעת מלחמה. רשת זו התפתחה להיות רשת האינטרנט. הקבוצה שמנתה 21 מדענים התכנסה לראשונה באפריל 1969 ופרסמה מסמך שכונה RFC 1. עם השנים התפתח ה-IETF במתכונת רופפת ומבוזרת. ל-IETF חברים ואין לו סדר יום שמוכתב מלמעלה. כל אדם יוכל ליזום תקן או להשתתף בדיון על תקן מוצע. הארגון מתכנס שלוש פעמים בשנה, רובן בארצות הברית (ארבע מכל חמש פגישות). כל אדם יכול להשתתף בכינוס אם הוא משלם את דמי הכניסה, שמהווים את ההכנסה הכמעט יחידה של הארגון. בפגישות אלו מתבצע הניהול בפועל של ה-IETF כאשר לכל משתתף זכות הצבעה. ל-IETF מנהלים שנבחרים על ידי רוב המשתתפים. מנהלים אלו מוגבלים בסמכותם והם אינם מקבלים שכר. בין הנושאים שאושרו כמו תקנים ניתן לציין את DKIM. רוב העבודה מתבצעת בקבוצות עבודה שעוסקות בתקן מסוים או במשפחה של תקנים. הקבוצות פעילות גם בין המפגשים בעיקר באמצעות הדואר האלקטרוני ורשימות תפוצה. תקנים מתקבלים רק בקונצנזוס של המשתתפים בקבוצות העבודה. לתהליך זה יש גם חסרונות שהעיקרי שבהם הוא האיטיות שבה לוקח להגיע לתקנים שמוסכמים על כולם. היתרון הוא שתקנים שמתקבלים בתהליך זה הם בדרך כלל מוגמרים ובשלים. למרות אופיו של ה-IETF, לחברות הטכנולוגיה השפעה מסוימת על התקנים, אך השפעתן פחותה באופן משמעותי מהשפעתן בגופי תקינה אחרים. זוהי הסיבה העיקרית שטכנולוגיית האינטרנט (בניגוד למשל לטלפוניה) היא חופשית וחינמית ברובה. לצד ה-IETF פועלים גופים נוספים שמסייעים לו בפעילות, ובהם: IESG שמספק את החסות החוקית, RFC Editor שאחראי על פרסום התקנים ו-IRTF שאחראי על מחקר. SIGTRAN מדיה וקבצים בנושא Internet Engineering Task Force בוויקישיתוף אתר האינטרנט הרשמי של Internet Engineering Task Force (באנגלית) Internet Engineering Task Force, ברשת החברתית אקס (טוויטר) אתר המפרסם את כל ה-RFC
הריסון אוסטרפילד

הריסון אוסטרפילד (באנגלית: Harrison Osterfield נולד ב-4 ביולי 1996) הוא שחקן קולנוע, טלוויזיה ודוגמן אנגלי. הריסון נולד באנגליה. הוא למד בבית הספר קתרהאם שם נרשם למועדון הדרמה וכיכב בהצגות בית הספר. זה עודד אותו להמשיך במשחק, והוביל אותו להירשם לבית הספר לדרמה "בריט", שם פגש לראשונה את טום הולנד. אוסטרפילד התקבל לאקדמיה למוסיקה ואמנות דרמטית בלונדון. כאשר הולנד לוהק לסרט ספיידרמן של היקום הקולנועי של מארוול, אוסטרפילד שיחק כעוזרו האישי בשני סרטים. ביוני 2018 פורסם כי אוסטרפילד לוהק לתפקיד קטן בעיבוד "מלכוד 22" בבימויו של ג'ורג' קלוני. בשנת 2019, אוסטרפילד, עם חברו גרג בירקס, יצר פודקאסט קומדיה בשם "אנשי הכפר" שבו הם הדמויות 'סיימון ומארק' מראיינים אנשים מהעיירה 'בירקספילד'. באוקטובר 2019 פורסם כי אוסטרפילד לוהק לסדרת נטפליקס "החבורה מרחוב בייקר", המבוססת על ספריו של סר ארתור קונאן דויל, המציגה את הנערים מרחוב בייקר העובדים עבור דוקטור ווטסון ומצילים את לונדון מאלמנטים על-טבעיים. הריסון אוסטרפילד, במסד הנתונים הקולנועיים IMDb (באנגלית) King, William (31 ביולי 2018). "London Calling". Harper's Bazaar Russia. נבדק ב-14 באוגוסט 2018. {{cite web}}: (עזרה) Williams, ShaMya (29 באוקטובר 2016). "A Fangirl's Guide to Harrison Osterfield". Talk Nerdy With Us. נבדק ב-26 ביוני 2018. {{cite web}}: (עזרה) Grant, Stacey (3 בנובמבר 2016). "Spider-Man's Tom Holland and His BFF Harrison Have a Marvelous Bromance". MTV. נבדק ב-26 ביוני 2018. {{cite web}}: (עזרה) Jefferies, Mark (9 באוגוסט 2016). "Spider-Man star Tom Holland slings his best pal a job as his side-kick". Mirror. נבדק ב-26 ביוני 2018. {{cite web}}: (עזרה) Petski, Denise (13 ביוני 2018). "'Catch-22' Casts Harrison Osterfield; Noel Fisher Heads To 'Castle Rock'". Deadline. נבדק ב-26 ביוני 2018. {{cite web}}: (עזרה) Hadfield, Charlotte (12 באוקטובר 2019). "Behind the scenes of new Sherlock Holmes series being filmed in Liverpool". Liverpool Echo. נבדק ב-28 בספטמבר 2020. {{cite web}}: (עזרה)
רויס פירסון

רויס פירסון (באנגלית: Royce Pierreson; נולד ב-1 באפריל 1989) הוא שחקן קולנוע וטלוויזיה בריטי. פירסון גדל בעיר סלטאש במחוז קורנוול, אנגליה. במשך שנות לימודיו התיכוניים הוא למד בבית הספר הקהילתי סלטאש. פירסון למד דרמה שלוש שנים בסיטי קולג' בפלימות'. בשנת 2011 סיים את לימודיו בקולג' הוולשי למוזיקה ולדרמה. בשנת 2014 הופיע פירסון בסרט הטלוויזיה "נרצח על ידי החבר שלי". בשנת 2016 הוא הופיע בתפקיד ג'יימי קול בתוכנית הטלוויזיה "הילדה שלנו". בשנת 2017 הופיע פירסון כקצין ה-AC-12 ג'יימי דספורד בעונה הרביעית של סדרת הטלוויזיה "שחיתות". בנוסף למשחקו בקולנוע ובטלוויזיה, מילא פירסון תפקידים בהפקות תיאטרון רבות. הוא שיחק בהפקת 2012 של "Scarberia" בתיאטרון רויאל ביורק, הפקה משנת 2013 של "ילדי בלייר" בתיאטרון קוקפיט במרילבון, והפקה משנת 2015 של פטריק מרבר ב"שלושה ימים בכפר" בתיאטרון המלכותי הלאומי בלונדון. 2012: סקרבריה, תיאטרון רויאל 2013: ילדי בלייר, תיאטרון קוקפיט 2015: שלושה ימים בכפר, התיאטרון המלכותי הלאומי 2017: יוליוס קיסר רויס פירסון, ברשת החברתית אקס (טוויטר) רויס פירסון, ברשת החברתית אינסטגרם רויס פירסון, במסד הנתונים הקולנועיים IMDb (באנגלית) "Meet the Plymouth actor who stars in movies with Natalie Portman and Pierce Brosnan". The Herald. 30 במרץ 2015. אורכב מ-המקור ב-6 ביולי 2015. נבדק ב-30 בדצמבר 2016. {{cite news}}: (עזרה) Bartels, Janine Leah (5 באוקטובר 2016). "Royce Pierreson: For hard-grafting Brit actor Royce Pierreson, there's a method to the madness". Wonderland Magazine. {{cite news}}: (עזרה) Adam Sweeting, ‏Murdered by My Boyfriend, BBC One, review: 'convincing', The Telegraph, 20 July 2014 Hughes, Sarah (9 באפריל 2017). "Line of Duty recap: series four, episode three – step away from the lift!". The Guardian. {{cite news}}: (עזרה) Lazarus, Susanna (6 באוקטובר 2016). "Our Girl creator Tony Grounds reveals his plans for series three". RadioTimes. {{cite news}}: (עזרה) Dowell, Ben (24 באוגוסט 2016). "Thandie Newton joins the cast of Line of Duty as AC-12's "most devious opponent yet"". RadioTimes. {{cite news}}: (עזרה) Jeffery, Morgan (4 בספטמבר 2016). "Line of Duty's new recruit lifts the lid on series 4". דיגיטל ספיי. {{cite news}}: (עזרה) Hughes, Sarah (16 באפריל 2017). "Line of Duty recap: series four, episode four – turn those screws, Roz". The Guardian. {{cite news}}: (עזרה) Hickling, Alfred (29 במאי 2012). "Scarberia – review". The Guardian. {{cite news}}: (עזרה) Billington, Michael (7 ביוני 2013). "Blair's Children/Don't Wake Me – review". The Guardian. {{cite news}}: (עזרה) Kellaway, Kate (2 באוגוסט 2015). "Three Days in the Country review – at no point outstays its welcome". The Guardian. {{cite news}}: (עזרה)
גאריסון מת'יוז

גאריסון מת'יוז (באנגלית: Garrison Mathews; נולד ב-24 באוקטובר 1996) הוא כדורסלן אמריקאי, המשחק בעמדת הקלע באטלנטה הוקס. מת'יוז החל את דרכו בתיכון פרנקלין שבמקום מגוריו, שם שיחק בנבחרות בית הספר גם של כדורסל וגם של פוטבול. כשהגיע לאוניברסיטת ליפסקומב, בחר מת'יוז להתמקד רק בכדורסל. הוא הפך לאחד השחקנים המובילים במכללה, כשתרם רבות בעלייתה לדרג א', ובנוסף שבר את שיאה בנקודות במשחק בודד עם 43 נקודות, והוביל את המכללה בנקודות בכל הזמנים. בשנתו השלישית, מת'יוז הוביל את המכללה לטורניר אליפות המכללות בפעם הראשונה בהיסטוריה שלה. בשנתו האחרונה, הוא נבחר לשחקן המצטיין של המחוז ובנוסף לחמישייה הראשונה של העונה. הוא גם הוביל את ליפסקומב לטורניר אליפות המחוז. מת'יוז קלע 44 נקודות ברבע הגמר ו-34 נקודות בחצי הגמר, ועזר למכללה להגיע עד למשחק הגמר, שם הובסה על ידי אוניברסיטת טקסס באוסטין. בשנתו האחרונה, מת'יוז שיחק 36 משחקים ופתח בכולם, הוא העמיד ממוצעים של 20.8 נקודות ב-40.3 אחוז מהשלוש ו-5.5 ריבאונדים. בכל שנותיו במכללה, קלע מת'יוז 2,478 נקודות. בשנת 2019, לאחר שלא נבחר בדראפט ה-NBA, חתם מת'יוז על חוזה כפול בוושינגטון ויזארדס מליגת ה-NBA. לפי החוזה, הזמן שלו בין הקבוצה לבין קפיטל סיטי גו-גו, קבוצת הבת של וושינגטון מליגת הפיתוח, יתחלק לפי רצונה של הקבוצה. ב-23 באוקטובר 2019 ערך מת'יוז את הופעת הבכורה שלו ב-ליגת ה-NBA, כשעלה מהספסל בהפסד 100–108 לדאלאס מאבריקס, בו חילק אסיסט אחד ולא קלע נקודה או הוריד ריבאונד. ב-30 בדצמבר 2019, קלע מת'יוז שיא קריירה של 28 נקודות יחד עם 4 ריבאונדים בניצחון 103–125 על מיאמי היט. ב-18 באוקטובר 2021 חתם ביוסטון רוקטס. ב-9 בפברואר 2023 הועבר בטרייד עם ברונו פרננדש לאטלנטה הוקס עבור ג'סטין ג'קסון ופרנק קמינסקי. מדיה וקבצים בנושא גאריסון מת'יוז בוויקישיתוף פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר ליגת ה-NBA פרופיל, באתר ESPN כצפוי: זאיון ויליאמסון נבחר ראשון על ידי ניו אורלינס, באתר וואלה, 21 ביוני 2019
פרס אופיר על מפעל חיים

פרס אופיר על מפעל חיים הוא פרס אופיר הניתן מדי שנה על ידי האקדמיה הישראלית לקולנוע וטלוויזיה. פרס זה ניתן עבור מפעל חיים בולט של אדם. בניגוד לשאר הקטגוריות, ההודעה על זהות הזוכה ניתנת טרם הטקס. זוכי פרס אופיר על מפעל חיים לאורך השנים: 1992 – נתן גרוס 1993 – אפרים קישון 1994 – מנחם גולן 1995 – דוד פרלוב 1996 – ניסים לאון 1997 – גילה אלמגור 1998 – ליה ון ליר 1999 – יורם גלובוס 2000 – גבי עמרני 2001 – משה מזרחי 2002 – אריה אליאס 2003 – מוסקו אלקלעי 2004 – אברהם הפנר 2005 – לביאה הון 2006 – נדב לויתן 2007 – איציק קול 2008 – יואל זילברג 2009 – אסי דיין 2010 – זאב רווח 2011 – ציון אברהמיאן 2012 – אלי תבור 2013 – הגשש החיוור 2014 – יהודה ברקן 2015 - אלון גרבוז 2016 – דן וולמן 2017 – נסים דיין 2019 – מיכל בת אדם 2021 – איתן אבן, רות דייכס ואבי נשר 2022 – לינה צ'פלין 2023 – כתריאל שחורי Naomi Michaeli, האקדמיה הישראלית לקולנוע ולמוזיקה, באתר www.israelfilmacademy.co.il הוגדרו כפרסי הוקרה ולא כפרסי מפעל חיים
פרס אברבנאל

פרס אברבנאל הוא פרס שניתן אחת לשנתיים על ידי האיגוד הישראלי למתמטיקה. הפרס מוקדש לזכרו של המתמטיקאי והפרופסור שלום אברבנאל, והכסף הניתן עבור הפרס נתרם על ידי משפחתו. הפרס מיועד למתמטיקאים צעירים (מתחת לגיל 49) העוסקים במתמטיקה שימושית. מתן הפרס החל בדצמבר 2018 ואמור להיערך אחת לשנתיים באוניברסיטת תל אביב. הגשת שמות המועמדים לפרס יכולה להתבצע על ידי ראשי הפקולטות, המחלקות ובתי הספר למתמטיקה ברחבי הארץ. זהות הזוכה נקבעת על ידי ועדה בת שלושה חברים אנונימיים. אתר האינטרנט הרשמי של פרס אברבנאל פרופ' שלום אברבנאל, באתר אוניברסיטת תל אביב. תקנון הפרס Home, Prof. Boaz Nadler, ‏2016-05-16 (באנגלית) פרס אברבנאל, באתר האיגוד הישראלי למתמטיקה אתר מכון ויצמן ברכות חמות לפרופ' יואל שקולניצקי על זכייתו בפרס אברבנאל לשנת 2022, באתר בית הספר למדעי המתמטיקה, אוניברסיטת תל אביב
יחסי הרפובליקה של קונגו – טורקיה

יחסי הרפובליקה של קונגו-טורקיה הם יחסי החוץ בין הרפובליקה הטורקית לבין הרפובליקה של קונגו. לטורקיה יש שגרירות בברזוויל מאז 2013. קונגו פתחה שגרירות באנקרה ב-2013. לאחר העצמאות של קונגו, טורקיה הייתה אחת המדינות הראשונות שכוננו יחסים דיפלומטיים עם הרפובליקה של קונגו. במהלך 30 השנים הבאות, טורקיה שלחה לקונגו כסף בשווי 57 מיליון דולר. היחסים בין טורקיה לקונגו נעשו קרובים הרבה יותר לאחר ביקור של נשיא המדינה, דניס ססו-נגוסו. נשיא קונגו דניס ססו-נגוסו ביקר אצל נשיא טורקיה רג'פ טאיפ ארדואן ב-3 בנובמבר 2012. היקף הסחר בין שתי המדינות עומד על 57.25 מיליון דולר (נכון לשנת 2018). ישנן טיסות ישירות מאיסטנבול לפואנט נואר. From Rep. of Turkey Ministry of Foreign Affairs, Republic of Turkey Ministry of Foreign Affairs
ערי

עֵרִ֥י הוא דמות מקראית, בנו החמישי של גד ונכדם של יעקב ושל זלפה שפחת לאה. לערי היו שישה אחים: צפיון, חגי, שוני, אצבון, ארודי ואראלי. למשפחתו של ערי קראו משפחת הערי. בתרגום השבעים ובנוסח השומרוני לתורה, בספר במדבר, הוא נקרא עדי. מקורו של השם ערי הוא מהשם ער, ופירושו זריז. בספר היובלים ערי נקרא "ערבי". בספר הישר מסופר שאמו של אצבן נקראה עוצית, והיא הייתה אשתו של גד. יש מדרש האומר שערי נקרא בשם זה משום "שמתערה כאזרח רענן". ספר במדבר, פרק כ"ו, פסוק ט"ז ראו אנציקלופדיה מקראית כרך ו ספר בראשית, פרק מ"ו, פסוק ט"ז ספר היובלים/מד, באתר he.wikisource.org ספר הישר (מדרש), טקסט דיגיטלי באתר ספריא ראו תורה שלמה פרשת ויגש ערך זה הוא קצרמר בנושא תנ"ך. אתם מוזמנים לתרום לוויקיפדיה ולהרחיב אותו.